
[bookmark: _Hlk188141089]КЪМ ПРОЕКТИТЕ НА НАРЕДБИ ЗА ИЗМЕНЕНИЕ И ДОПЪЛНЕНИЕ НА 
НАРЕДБИТЕ ЗА:
· Наредба № 1 за осигуряване на обществения ред в Община Златоград
· Наредба № 2 за реда за придобиване, управление и разпореждане с общинско имущество на Община Златоград;
· Наредба № 3 за реда и условията за разполагане на преместваемите обекти, за рекламните, информационни и монументално-декоративни елементи и за рекламната дейност на територията на Община Златоград;
· Наредба № 5 за управление на отпадъците на територията на Община Златоград;
· Наредба № 8 за определянето  и администрирането на местните такси и цени на права и услуги на територията на Община Златоград;
· Наредба № 9 за достъпна общоградска среда в Община Златоград;
· Наредба № 12 за реда и условията за управление и разпореждане с общински жилища на територията на Община Златоград;
· Наредба № 14 за определяне размера на местните данъци на територията на Община Златоград;
· Наредба № 15 за управление на общинските пътища в Община Златоград;
· Наредба № 18 за изграждане и опазване на зелената система на територията на  Община Златоград;
· Наредба № 19 за организация и управление на гробищните паркове на територията на Община Златоград;
· Наредба № 21 за реда за управление на общински спортни обекти и съоръжения на територията на Община Златоград;
· Наредба № 22 за овладяване на безстопанствените животни и регламентиране отглеждането на домашни любимци на територията на Община Златоград;
· Наредба № 29 за определяне обема на животновъдната дейност и местата за отглеждане на селскостопански животни на територията на Община Златоград;
· Наредба № 30 за специфичните изисквания към облика на градските пространства, сградите и архитектурните ансамбли на територията на Община Златоград.

1. [bookmark: _GoBack]ПРИЧИНИ, КОИТО НАЛАГАТ ПРЕДЛАГАНИТЕ ИЗМЕНЕНИЯТА
Съгласно Закон за въвеждане на еврото в Република България (ЗВЕРБ), размерът на местните такси и цени на услуги и права се определят в български лева и евро за период от време, който започва един месец след датата на влизане в сила на решението за приемане на еврото и приключва 12 месеца след датата на въвеждането му в Република България.
Датата на въвеждане на еврото в Република България е датата, определена в Решение на Съвета на Европейския съюз за приемането на еврото от Република България, прието в съответствие с чл. 140, параграф 2 от Договора за функционирането на Европейския съюз и Регламент на Съвета на Европейския съюз, приет в съответствие с чл. 140, параграф 3 от Договора за функционирането на Европейския съюз.
Съгласно § 6 от ПЗР на Закона за въвеждане на еврото в Република България органите на местното самоуправление приемат в 6-месечен срок от влизането в сила на този закон, изменения и допълнения в подзаконови нормативни актове, необходими за изпълнението на този закон, във връзка с въвеждане на еврото като парична единица на Република България. Това означава, че в срок до м. февруари 2025 г., Община Златоград е следвало да направи преглед и актуализация на всички общински наредби, с цел привеждането им в съответствие с изискванията на Закона.

2. ЦЕЛИ, КОИТО СЕ ПОСТАВЯТ
С предложените промени се цели привеждане в съответствие с действащите от по-висока степен нормативни актове - Закона за въвеждане на еврото в Република България, както и постигане на ясна регламентация в уредбата на обществените отношения.
3. ФИНАНСОВИ СРЕДСТВА, НЕОБХОДИМИ ЗА ПРИЛАГАНЕТО НА ВСИЧКИ ОБЩИНСКИ НАРЕДБИ
Прилагането на всички общински наредби, няма да е свързано с изразходване на допълнителни финансови средства от бюджета на Общината, както и с ангажиране на допълнителни човешки ресурси.
4. ОЧАКВАНИ РЕЗУЛТАТИ ОТ ПРИЛАГАНЕТО, ВКЛЮЧИТЕЛНО ФИНАНСОВИТЕ
Подобряване на процесите по предоставяне на административни услуги, подобряване качеството на обслужване на потребителите, регулиране на правилното прилагане на нормативните актове от по-висока степен.
Приемането на настоящите проекти на наредбите е обосновано с приемането на нормативен акт от по-висока степен и цели привеждането му в съответствие с разпоредбите на същия.
5. АНАЛИЗ ЗА СЪОТВЕТСТВИЕ С ПРАВОТО НА ЕВРОПЕЙСКИЯ СЪЮЗ
Предлаганите промени на Наредби за изменение на Наредбите, са във връзка с Закон за въвеждане на еврото в Република България, който е съобразен с европейското законодателство и същия е в съответствие с правото на Европейския съюз.
В качеството си на подзаконови нормативни актове, наредбите са в съответствие с разпоредбите на Европейската харта за местното самоуправление и директивите на Европейската общност, свързани с урежданата с Наредбите материя. 

